Diari Oficial de la Generalitat Valenciana


Sumari del DOGV 3813, del 11-08-2000 (2000/6727)

Informació pública per a gestionar urbanísticament la unitat d'execució número 2 en sòl urbanitzable detallat industrial SUPOI-6 a Almassora.
---------------------------------------------------------------------------------------------------------------------------------------------

### Dades del document

Número de DOGV
:   3813

Data del DOGV
:   11-08-2000

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2000/6727


Organisme emissor
:   Manufactura Industrial Azulejera, SL

Tipus de document
:   Anunci

Informació pública per a gestionar urbanísticament la unitat d'execució número 2 en sòl urbanitzable detallat industrial SUPOI-6 a Almassora. [2000/F6727]
  
La mercantil Manufactura Industrial Azulejera, SL, domiciliada a Vila-real (Castelló), camí de la Travessa, s/n, i codi d'identificació fiscal número B-120088397, a l'empara del que estableixen els articles 48.C) i 46.3 de la Llei 6/1994, de 15 de novembre, de la Generalitat Valenciana, Reguladora de l'Activitat Urbanística, sotmet a informació pública l'alternativa tècnica relativa a la proposta de programa d'actuació integrada de la unitat d'execució número 2 en sòl urbanitzable amb ordenació detallada industrial (SUPOI-6) d'Almassora (Castelló), ubicada entre el camí de Ramonet (al sud), la subestació elèctrica i el camí Real de Borriol (a l'oest), la zona verda del polígon industrial La Rambla i el sòl no urbanitzable de protecció d'infraestructures del nou traçat de la carretera N-340 (a l'est) i la unitat d'execució número 1 del SUPOI-6 (al nord), dins l'àmbit de la qual es troben com a afectades les parcel·les cadastrals assenyalades al final d'aquest anunci. L'esmentat programa es gestiona en règim d'adjudicació preferent per haver-se constituït una agrupació d'interés urbanístic, d'acord amb l'article 50.2.B) de la Llei Reguladora de l'Activitat Urbanística.
  
Els documents que comprenen l'esmentada actuació urbanística es troben protocol·litzats a la notaria del senyor Fernando Pascual de Miguel, plaça de Pere Cornell, 6, d'Almassora, on els interessats, durant el termini de 20 dies a comptar des de la publicació de l'anunci en el Diari Oficial de la Generalitat Valenciana, podran comparéixer per a obtenir còpia de l'acta de protocol·lització de l'esmentada alternativa, o sol·licitar que els siga exhibida.
  
Igualment, hi ha un exemplar d'aquesta alternativa depositat a l'Ajuntament d'Almassora, plaça de Pere Cornell, 1, Almassora, comprensiu de programa per al desenvolupament de l'actuació integrada de la unitat d'execució número 2, en sòl urbanitzable amb ordenació detallada industrial (SUPOI-6) d'Almassora; pla parcial de millora en sòl urbanitzable amb ordenació detallada (SUPOI-6) d'Almassora; projecte de reparcel·lació de la unitat d'execució número 2, en sòl urbanitzable amb ordenació detallada (SUPOI-6) d'Almassora; projecte d'urbanització de la unitat d'execució número 2, en sòl urbanitzable amb ordenació detallada (SUPOI-6) d'Almassora, i estatuts de l'agrupació d'interès urbanístic.
  
Els interessats, durant el mateix termini de 20 dies, poden comparéixer a l'ajuntament, els dies hàbils, en horari d'atenció al públic, per a consultar les actuacions derivades de la documentació depositada, així com formular qualssevol al·legacions que convinguen segons dret i presentar alternatives tècniques.
  
Igualment, es posa en coneixement dels interessats que el termini de cinc dies hàbils per a presentar les proposicions juridicoeconòmiques s'inicia el següent dia hàbil a la finalització de l'esmentat termini de 20 dies. Dins d'aquest termini podran formular-se aquestes proposicions al Registre General de l'Ajuntament d'Almassora.
  
Una vegada finalitzat aquest segon termini, el següent dia hàbil, tret que siga dissabte, cas en què s'haurà d'entendre el dia hàbil immediat posterior, es portarà a efecte l'acte de obertura de pliques a l'ajuntament. Durant els 10 dies següents al de l'obertura de pliques podran ser objecte de consulta i al·legacions totes les actuacions de l'expedient.
  
Es fa constar expressament que aquest anunci es dirigeix, a l'efecte de complir l'article 59.4 de la Llei 30/1992, de 26 de desembre, a aquells titulars de drets afectats per la present actuació els quals, per un o altre motiu, no puguen ser individualment notificats, per desconeguts, ignorar-se'n l'adreça de notificació, o bé, intentada aquesta, no s'haja pogut dur a terme, i que són els següents: